《松野即事 其二》
元代·何中

山窗一丛蕙，脩叶吐紫蕤。或云断续花，我亦岂敢疑。

楚泽多芳草，真伪奚难知。浮俗尊虚明，君子伤令姿。

博观贵自得，清芬良在兹。

作者简介：（1265—1332）元抚州乐安人，字太虚，一字养正。少颖拔，以古学自任，学弘深该博。文宗至顺间，应行省之请，讲授于龙兴路东湖、宗濂二书院。有《通鉴纲目测海》、《通书问》、《知非堂稿》。